মহাবলী (দৈত্য রাজা)
মহাবলী (সংস্কৃত: महाबलि) বা বলী বা ইন্দ্রসেন বা মাবেলি হলো হিন্দু ধর্মগ্রন্থে পাওয়া দৈত্য রাজা। তিনি প্রহ্লাদের নাতি এবং কশ্যপের বংশধর। শতপথ ব্রাহ্মণ, রামায়ণ, মহাভারত ও পুরাণ-এর মতো প্রাচীন গ্রন্থে তাঁর কাহিনীর অনেক সংস্করণ রয়েছে। তিনি বিষ্ণুর  বামন অবতার দ্বারা পাতালে প্রেরিত হন। হিন্দুধর্মে, মহাবলীকে চিরঞ্জীবীদের একজন হিসেবে বিবেচনা করা হয়। এটা বিশ্বাস করা হয় যে তিনি পরবর্তী যুগে স্বর্গের রাজা হবেন। কেরালায়, রাজা মহাবলীকে সর্বশ্রেষ্ঠ এবং সবচেয়ে সমৃদ্ধ শাসক হিসাবে বিবেচনা করা হয়, যিনি তার রাজ্যকে স্বর্গের মতো জায়গায় রূপান্তরিত করেছিলেন। তার কাহিনী হল কেরালা রাজ্যের বার্ষিক উৎসব ওনাম এবং উত্তর ভারত ও তুলুনাদুর বলীপ্রতিপদ (দীপাবলির চতুর্থ দিন) উৎসবের প্রধান অংশ।